****

**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din 2024**

**Chișinău**

**cu privire la aprobarea mecanismului de punere în aplicare a inovațiilor în domeniul energiei**

În temeiul art. 6 lit. c) și art. 9 alin. (2) din Legea nr. 225/2024 cu privire la spațiile de testare inovativă în materie de reglementare în domeniul energiei (Monitorul Oficial al Republicii Moldova, 2024, nr. 380-382, art.585), Guvernul HOTĂRĂŞTE:

1. Se aprobă:
	1. Regulamentul privind organizarea și funcționarea Comisiei pentru spații de testare inovativă în materie de reglementare în domeniul energiei, conform anexei nr.1;
	2. Regulamentul de punere în aplicare a proiectelor de testare inovativă, conform anexei nr.2.
2. Ministerul Energiei:
	1. în termen de 3 zile de la data intrării în vigoare a prezentei hotărîri, va desemna membrii Secretariatului Comisiei pentru spații de testare inovativă în materie de reglementare în domeniul energiei;
	2. în termen de 20 zile de la data intrării în vigoare a prezentei hotărîri, va elabora proiectul dispoziției Guvernului privind constituirea Comisiei pentru spații de testare inovativă în materie de reglementare în domeniul energiei
	3. în termen de 7 zile de la înființarea Secretariatului Comisiei, acesta va colecta nominalizările pentru reprezentanții desemnați ca membri ai Comisiei, precum și pentru supleanții acestora;
	4. în termen de 10 zile de la data intrării în vigoare a prezentei hotărîri, va emite un ordin cu privire la modelul și modalitatea de depunere a cererii de aprobare.
3. Controlul asupra executării prezentei hotărâri se pune în sarcina Ministerului Energiei.

**Prim-ministru DORIN RECEAN**

Contrasemnează:

Ministrul energiei

Anexa nr.1

la Hotărârea Guvernului

nr. \_\_\_\_\_\_\_\_\_\_\_\_\_

**REGULAMENT**

**privind organizarea și funcționarea Comisiei pentru spații de testare inovativă în materie de reglementare în domeniul energiei**

**I. DISPOZIȚII GENERALE**

**Secțiunea 1**

**Scopul, obiectivele și domeniul de aplicare**

1. Scopul Regulamentului privind organizarea și funcționarea Comisiei pentru spații de testare inovativă în materie de reglementare în domeniul energiei (în continuare ‒ Regulament) constă în instituirea cadrului juridic pentru organizarea şi funcţionarea Comisiei pentru spații de testare inovativă în materie de reglementare în domeniul energiei.
2. Prezentul Regulament stabilește atribuțiile, structura și modul de organizare a activității Comisiei pentru spații de testare inovativă în materie de reglementare în domeniul energiei (în continuare – Comisia), precum și atribuțiile, componența și organizarea activității Secretariatului Comisiei, în conformitate cu prevederile art.9 și alin.(7) art.13 din Legea nr. 225/2024 cu privire la spațiile de testare inovativă în materie de reglementare în domeniul energiei (în continuare ‒ Legea nr. 225/2024).
3. Prevederile prezentului Regulament contribuie la:

3.1. testarea, crearea și dezvoltarea produselor, a tehnologiilor, a serviciilor, a modelelor de afaceri și a noilor abordări inovatoare în domeniul producerii, transportului, distribuției, stocării energiei din surse regenerabile, precum și în furnizarea și consumul de energie, se realizează prin intermediul Comisiei, care are rolul de a examina și formula recomandări pentru proiectele de testare inovativă și de a monitoriza implementarea acestora, conform prevederilor Legii nr. 225/2024;

3.2.implementarea angajamentelor asumate în cadrul tratatelor internaţionale, la care Republica Moldova este parte;

3.3.crearea unei sinergii mai eficiente între politica națională privind reglementare în domeniul energiei și alte politici naționale relevante.

1. Comisia are următoarele atribuţii și responsabilități:

4.1. gestionează implementarea proiectelor de testare inovativă în materie de reglementare în domeniul energiei, în conformitate cu Legea nr.225/2024, cu respectarea strategiei generale în domeniul energiei stabilită de Guvern, precum și direcțiile de dezvoltare puse în aplicare de organul central de specialitate al administrației publice în domeniul energeticii;

4.2. formulează propuneri privind modificarea actelor normative în domeniul energiei;

4.3. verifică stadiul de soluţionare a solicitărilor de aprobare a proiectelor de testare inovativă examinate de către secretariatului Comisiei;

4.4. cooperează cu toate autoritățile administrației publice centrale și locale pentru aplicarea Legii nr.225/2024;

4.5. organizează proceduri de selecție pentru participarea în spațiile de testare inovativă;

4.6. analizează cererile de participare în spațiile de testare inovativă, pe baza documentației depuse de solicitanți, a analizelor efectuatre de Secretariatul Comisiei, a avizelor transmise de autoritățile publice, precum și a observațiilor depuse de terți interesați, și emite recomandări cu privire la fiecare procedură de selecție și cerere de participare, conform prevederilor Legii nr. 225/2024;

4.7. solicită informații și documente suplimentare de la solicitanți și organizează întâlniri cu aceștia, în vederea evaluării și monitorizării proiectelor de testare inovativă, după caz, prin intermediul Secretariatului Comisiei;

4.8. asigură comunicarea cu solicitanții și cu participanții prin intermediul Secretariatului Comisiei;

4.9. organizează consultări publice cu privire la examinarea cererilor solicitanților, la procedurile de selecție și cu privire la fiecare aspect pe care îl consideră relevant în sensul prezentei Legii nr. 225/2024;

4.10. elaborează rapoarte privind rezultatele și informațiile obținute în urma implementării proiectelor de testare inovativă și la solicitarea Guvernului, furmizează informații referitoare la alte aspecte relevante legate de aplicarea prevederilor Legii nr. 225/2024;

4.11. examinează cele mai recente date științifice și elaborează un raport anual privind inovația în domeniul energiei, care se publică în al doilea trimestru al fiecărui an;

4.12. monitorizează, evaluează și verifică punerea în aplicare a proiectelor despații de testare inovativă, conform prevederilor Legii nr. 225/2024;

4.13. asigură sprijinul pentru dezvoltarea și implementarea proiectelor de spații de testare inovativă, inclusiv prin oferirea de consultanță participanților la aceste spații de testare inovativă;

4.14. sesizează Agenția Națională pentru Reglementare în Energetică despre cazurile de încălcare a legislației în domeniul punerii în aplicare a proiectelor de testare inovativă;

4.15. asigură cooperarea internațională în ceea ce privește regimul de testare inovativă și procesul de inovare în domeniul energiei.

**Secțiunea 2**

**Organizarea activității Comisiei**

1. În scopul aplicării prevederilor Regulamentului se constituie, prin dispoziție a Guvernului, Comisia pentru spații de testare inovativă în materie de reglementare în domeniul energiei din următorii membri:
	1. un reprezentant al organului central de specialitate al autorităților administrației publice în domeniul energeticii care va îndeplini funcția de Președinte al Comisiei;
	2. un reprezentant al organului central de specialitate al autorităților administrației publice pentru resurse naturale și mediu;
	3. un reprezentant al Agenției Naționale pentru Reglementare în Energetică;
	4. un reprezentant al Serviciului de Informații și Securitate;
	5. un reprezentant al Universității Tehnice a Moldovei;
	6. un reprezentant al Centrului Național pentru Energie Durabilă;
	7. un reprezentant al Institutului de Energetică din cadrul Universități Tehnice a Moldovei;
	8. trei experți independenți recunoscuți la nivel internațional.
2. Nominalizarea membrilor titulari ai Comisiei, precum şi a unui membru supleant pentru fiecare, care participă la şedinţele Comisiei în absența titularului, se realizează prin ordin emis de conducătorul fiecărei instituţii menționate la pct.5 subpct.5.1-5.7.
3. Organul central de specialitate al administrației în domeniul energeticii nominalizează, prin ordinul ministrului, trei experți independenți recunoscuți la nivel internațional, conform pct.5 subpct.5.8, în urma unei proceduri transparente de selecție. Aceștia pot fi cetățeni moldoveni sau străini, cu o reputaţie profesională impecabilă, fără a se afla în conflit de interese cu funcția de membru al Comisiei, conform alin.(1) art.12 din Legea nr.82/2017 integrității (în continuare ‒ Legea nr.82/2017). De asemenea, trebuie să dețină o experiență profesională de minimum 8 ani în domeniul energetic, la nivel național și/sau internațional. Experții independenți nu pot fi funcționari publici, membri în conducerea, angajați sau consultanți ai întreprinderilor din domeniul energeticii cu activitate în Republica Moldova și nu se pot afla în conflict de interese cu funcția de membru al Comisiei. Calitatea de expert este incompatibilă cu funcția de membru în conducerea, cu statutul de angajat sau consultant al întreprinderilor din domeniul energeticii cu activitate în Republica Moldova în ultimii trei ani calendaristici, respectiv nu pot deține acțiuni sau interese financiare directe sau indirecte în întreprinderilor din domeniul energeticii cu activitate în Republica Moldova.
4. Nominalizările se transmit Secretariatului Comisiei în vederea emiterii dispoziției prevăzute la pct.5.

1. Calitatea de membru al Comisiei încetează în caz de:
2. expirare a mandatului;
3. demisie;
4. demitere;
5. încetare sau suspendare a activității;
6. imposibilitate a exercitării funcţiei de membru, inclusiv din motive de sănătate, pentru o durată mai mare de 60 de zile consecutive, începând cu prima zi de absență în cadrul unei ședințe;
7. deces.
8. Înlocuirea membrilor Comisiei se realizează prin dispoziție a Guvernului în baza unei noi nominalizări efectuate potrivit prevederilor pct.6 și pct.7.
9. În componența Comisiei pot fi incluși și reprezentanți ai altor autorități ale administrației publice centrale decât cele reprezentate în Comisie, specializați în domeniul relevant, în funcție de agenda ședinței și care exprimă opinii consultative, în conformitate cu prevederile alin. (6) art. 13 din Lege nr. 225/2024 cu privire la spațiile de testare inovativă în materie de reglementare în domeniul energiei.
10. Membrii titulari şi supleanţii desemnaţi participa personal la ședințele și poartă răspundere personală pentru deciziile adoptate.
11. Membrii titulari și supleanți desemnați își exercită atribuțiile pe durata perioada unui mandat de doi ani, cu posibilitatea de reînnoire pentru un al doilea mandat.
12. Comisia se întruneşte valabil în prezenţa a cel puțin 5 membri în funcţie. La şedinţe participă membrii titulari ai Comisiei, iar, în absenţa acestora, supleanţii desemnaţi în conformitate cu pct.6.
13. Recomandările și deciziile emise de către Comisie privind solicitările referitoare la implementarea proiectelor de testare inovativă se adoptă cu votul deschis, cu majoritatea membrilor cu drept de vot prezenți, în conformitate cu prevederile alin. (8) art. 13 din Lege nr. 225/2024.
14. Lucrările Comisiei sunt conduse de preşedintele Comisiei. În lipsa preşedintelui, acesta mandatează pe unul dintre membrii Comisiei pentru a conduce ședința.
15. Convocarea membrilor Comisiei la ședințe este realizată de președintele Comisiei, prin intermediul secretariatului Comisiei, cu cel puţin 3 zile înainte de data programată, iar în situații de urgență, convocarea se efectuează cu o zi înainte de data stabilită pentru ședință.
16. Convocarea membrilor Comisiei la ședințe se realizează prin e-mail, adresă oficială şi/sau fax, pentru fiecăre membru al Comisiei.
17. În vederea pregătirii ședinței în care se examinează un proiect de testare inovativă, membrii Comisiei depun la Secretariatul Comisiei o declaraţie, în formatul prevăzut în anexa Regulamentului, privind absenta unui conflict de interese. În cazul identificării unei situații de conflict, membrul Comisiei se abține de la luarea deciziilor individuale, în conformitate cu prevederile lit.b), alin.(2) art.14 din Legea nr.82/2017 sau locul său este preluat, după caz, de un membru supleant.
18. Odată cu transmiterea documentelor ce urmează să fie analizate în ședințele Comisiei, se depun, după caz, propunerile privind invitaţi a căror prezenţă este necesară la şedinţă, în raport cu subiectele aflate pe agenda de lucru. Secretariatul Comisiei prezintă preşedintelui Comisiei, spre aprobare, propunerile privind ordinea de zi şi lista invitaţilor la ședințele Comisiei, acestea urmând a fi stabilite de preşedintele Comisiei, pe baza propunerilor formulate de Secretariat.
19. Pentru fiecare ședință, Secretariatul Comisiei asigură consemnarea aspectelor dezbătute în cuprinsul unui proces-verbal, care se semnează de către toţi membrii prezenţi la ședință. În cazul în care membrii prezenţi la şedinţa Comisiei nu transmit observaţii asupra procesului - verbal, în forma şi termenul stabilit de Secretariatul Comisiei, se consideră că există acord asupra textului procesului -verbal, în forma în care a fost transmis.
20. Dezbaterile din şedinţă sunt înregistrate pe suport audio şi arhivate împreună cu procesul – verbal, precum și cu originalul documentelor înscrise pe agenda de lucru.
21. Hotărârile și recomandările Comisiei, semnate de preşedintele Comsiei, se comunică solicitanților, autorităţilor administraţiei publice şi instituţiilor publice relevante, integral sau în extras, în cel mult 10 zile de la data ședinței.
22. Evidența deciziilor menționate la pct.23 se realizează printr-un registru de evidență a hotărârilor și recomandărilor Comisiei, ținut de secretarul Comisiei.
23. În caz de imposibilitatea participării fizice a unui membru al Comisiei, la solicitarea motivată a acestuia, preşedintele Comisiei decide participarea prin intermediul unor mijloace electronice de comunicare la distanţă, cu condiția ca acesta să asigure securitatea şi confidenţialitatea ședinței şi a documentelor analizate.
24. Participarea la ședințele Comisiei, în condiţiile pct.25, nu afectează dreptul de vot cu privire la soluţiile propuse de Comisie, acesta urmând a fi exercitat în cadrul ședinței respective.
25. Ori de câte ori este necesar, pentru realizarea obiectivelor aflate pe agenda ședințelor Comisiei, prin intermediul Secretariatului Comisiei, pot fi invitați să participe solicitanții, reprezentanți ai autorităților și instituțiilor ale administrației publice, reprezentanți ai unor întreprinderi relevante, alți parteneri sociali, experți sau reprezentanți ai mediului academic și ai mediul de afaceri.
26. Comisia, prin intermediul Secretariatul Comisiei, cooperează cu alte autorități și instituții ale administrației publice, cu mass-media, cu întreprinderi, parteneri sociali, mediul academic, mediul de afaceri, cu publicul larg. De asemenea, facilitează schimbul de informații necesare pentru o participare activă și discuții privind scenarii preconizate pentru politicile și măsurile legate de energia, inclusiv pentru evaluarea progreselor înregistrate.
27. Comisia, prin intermediul Secretariatul Comisiei, asigură consultarea cu privire la inovația în materie de reglementare în domeniul energetic, în cadrul căreia autoritățile administrației publice locale, organizațiile societății civile, mediul de afaceri, investitorii și alte părți interesate, precum și publicul larg participă activ și discută noi abordări inovatoare referitoare la producerea, transportul, distribuția, stocarea energiei din surse regenerabile și furnizarea sau consumul de energie, respectiv la progresele realizate.

**Secțiunea 3**

**Secrectariatul Comisiei**

1. Organul central de specialitate al administrației publice în domeniul energeticii asigură suportul pentru funcționarea Comisiei, prin intermediul Secretariatului Comisiei.
2. Secretariatul Comisiei este asigurat de o unitate specializată, fără personalitate juridică, înființată în cadrul organului central de specialitate al administrației publice în domeniul energeticii, care asigură secretariatul, funcționarea și suportul tehnic pentru Comisie.
3. Secretariatul Comisiei are următoarele atribuții și responsabilități:
	1. aplică strategia inovatoare referitoare la producerea, transportul, distribuția, stocarea energiei din surse regenerabile și furnizarea sau consumul acesteia stabilită de Comisie;
	2. îndeplinește obiectivele şi activităţile stabilite de Comisie;
	3. analizează solicitările referitoare la implementarea proiectelor de testare inovativă, pe baza celor constatate, în scopul elaborării de propuneri corespunzătoare;
	4. întocmește comunicările cu toate autoritățile administrației publice centrale și locale în scopul efectuării analizei proiectelor de testare inovativă;
	5. întocmește comunicările cu toate părțile terțe relevante a căror consultare este necesară pentru efectuarea analizei proiectelor de testare inovativă;
	6. efectuează operațiunile administrative pentru organizarea procedurilor de selecție pentru participarea în spațiile de testare inovativă;
	7. realizează inspecţii potrivit prevederilor art.31 din Legea nr. 225/2024;
	8. acordă consiliere și suport, în mod transparent și nediscriminatoriu, tuturor întreprinderilor și persoanelor fizice în ceea ce privește punerea în aplicare a Legii nr. 225/2024, aplicarea oricăror alte prevederi legale relevante și funcționarea în cadrul spațiului de testare inovativă, în măsura în care acest lucru este compatibil cu prioritățile de aplicare a legii;
	9. în cazul ședințelor Comisiei, propun Comisiei participarea reprezentanților altor autorități ale administrației publice centrale decât cele reprezentate în Comisie, specializați în domeniul relevant, în funcție de agenda ședinței, întocmind toate comunicările necesare cu autoritățile administrației publice centrale relevante;
	10. în cazul ședințelor Comisiei, propun Comisiei participarea reprezentanților autorităților și instituțiilor administrației publice, reprezentanților întreprinderilor relevante, participarea altor parteneri sociali, experți sau reprezentanți ai mediului academic și ai mediul de afaceri, ori de căte ori este necesar întocmind toate comunicările necesare cu autoritățile administrației publice centrale relevante;
	11. sub îndrumarea Comisiei, realizează monitorizarea și verificarea implementării proiectelor de testare inovativă;
	12. elaborează propuneri în vederea emiterii de recomandări de către Comisie;
	13. asigură comunicarea recomandărilor emise de către Comisie către Guvern, elaborând proiectele de hotărâri ale Guvernului cu privire la proiectele de testare inovativă.
	14. sub îndrumarea Comisiei, elaborează propuneri în scopul formulării de recomandări pentru Guvern în vederea adoptării măsurilor care să faciliteze dezvoltarea pieţei energiei și a inovației;
	15. întocmeşte proiecte de adrese şi răspunsuri cu privire la orice alte documente care intră în sfera de activitate a Comisiei.
4. În cadrul Secretariatului Comisiei sunt încadrate următoarele categorii de personal: funcționari publici, consilieri, experți externi și personal contractual.
5. Pentru realizarea obiectivelor şi atribuţiilor sale generale şi specifice, Secretariatul Comisiei poate colabora cu specialişti în diverse domenii de activitate, prin încheierea de contracte pentru prestări servicii sau contracte individuale de muncă, în numele organului central de specialitate al administrației publice în domeniul energetic, după caz, în condiţiile actelor normative.
6. Pentru realizarea obiectivelor Legii nr. 225/2024, personalul Secretariatului Comisiei este abilitat să efectueze inspecţii şi poate proceda la efectuarea de inspecţii conform ordinului emis de către conducătorul organului central de specialitate al autorităților administrației publice în domeniul energeticii, fiind împuternicit cu următoarele atribuții de inspecție:
	1. să intre în orice spaţiu destinat activității de testare a proiectelor de testare inovativă;
	2. să solicite furnizarea de documente necesare pentru scopul inspecției şi să ridice ori să obţină în orice formă copii ale acestora;
	3. să solicite orice explicații necesare referitoare la proiectele de testare inovativă și să înregistreze aceste explicații.
7. O copie certificată a ordinului de inspecţie se înmânează întreprinderii supuse inspecţiei.
8. Personalul Secretariatului Comisiei are obligaţia de a se legitima înainte de începerea inspecţiei.
9. La finalul inspecției se întocmește un proces-verbal de constatare şi inventariere în care se consemnează în mod succint desfășurarea inspecției, copiile documentelor ridicate și explicațiile formulate de către întreprinderea supusă inspecției.
10. Procesul – verbal de constatare şi inventariere reprezintă documentul care atestă desfășurarea controlului. Acesta este alcatuit din partea constatatoare și partea prescriptivă, incluzând în mod obligatoriu următoarele elemente:
	1. numele complet și funcția persoanelor care au efectuat controlul;
	2. informații referitoare la împuternicirea și temeiul efectuarii controlului;
	3. denumirea completă/numele persoanei supuse controlului și identificarea de control;
	4. date privind toate aspectele, documentele, bunurile, produsele, utilajele şi obiectele de altă natură care au fost supuse controlului, relevante în scopul controlului;
	5. lista documentelor a căror copie a fost ridicată urmare a efectuării controlului;
	6. constatările şi rezultatele controlului;
	7. explicaţiile în scris ale persoanei supuse controlului;
	8. obiecțiile formulate în scris de persoana supusă controlului;
	9. recomandările și indicațiile pentru înlăturarea încălcărilor stabilite în partea prescriptivă, după caz;
	10. prescripția de aplicare a măsurilor restrictive, după caz.
11. În cadrul Comisiei poate funcționa un grup de lucru format din experți din cadrul organului central de specialitate al autorităților administrației publice în domeniul energeticii, organului central de specialitate al autorităților administrației publice pentru resurse naturale și mediu, Agenției Naționale pentru Reglementare în Energetică, Serviciului de Informații și Securitate, precum și Universității Tehnice a Moldovei.
12. Grupul de lucru îşi desfășoară activitatea sub coordonarea Secretariatului Comisiei și se reunește ori de câte ori este necesar. Activitatea acestuia constă în elaborarea analizelor, studii de specialitate, recomandări sau a avize destinate membrilor Comisiei, care sunt luate în considerare la examinarea cererilor pentru regimul de testare inovativă.

**Secțiunea 4**

**Dispoziții tranzitorii**

1. În termen de 7 zile de la data intrării în vigoare a prezentului Regulament:
	1. Organul central de specialitate al autorităților administrației publice în domeniul energeticii transmite Guvernului lista reprezentanților nominalizați pentru funcția de membru al Comisiei, respectiv de supleant, precum și a celor trei persoane nominalizate pentru funcția de membri în Comisie, având calitatea de experți independenți recunoscuți la nivel internațional;
	2. Organul central de specialitate al autorităților administrației publice pentru resurse naturale și mediu va transmite Guvernului lista reprezentanților nominalizați pentru funcția de membru în Comisie, respectiv de supleant;
	3. Agenția Națională pentru Reglementare în Energetică va transmite Guvernului lista reprezentanților nominalizați pentru funcția de membru în Comisie, respectiv de supleant;
	4. Serviciul de Informații și Securitate va transmite Guvernului lista reprezentanților nominalizați pentru funcția de membru în Comisie, respectiv de supleant;
	5. Universitatea Tehnică a Moldovei va transmite Guvernului lista reprezentanților nominalizați pentru funcția de membru în Comisie, respectiv de supleant;
	6. Centrul Național pentru Energie Durabilă va transmite Guvernului lista reprezentanților nominalizați pentru funcția de membru în Comisie, respectiv de supleant;
	7. Institutul de Energetică va transmite Guvernului lista reprezentanților nominalizați pentru funcția de membru în Comisie, respectiv de supleant.

Anexa

#### la Regulamentul privind organizarea și funcționarea Comisiei pentru spații de testare inovativă în materie de reglementare în domeniul energiei

COMISIA PENTRU SPAȚII DE TESTARE INOVATIVĂ ÎN MATERIE DE REGLEMENTARE ÎN DOMENIUL ENERGIEI ENERGIEI

**DECLARAŢIE**

Subsemnatul (a), .........., desemnat (ă) din partea.......... în cadrul Comisiei pentru spații de testare inovativă în materie de reglementare în domeniul energiei energiei - Comisia, având calitatea de membru titular/supleant, în legătură cu proiectul de testare inovativă ce face obiectul procedurii de examinare nr........... din data de.........., cunoscând prevederile art. 3521 din Codul penal, declar pe propria răspundere următoarele:

* nu sunt soţ, rudă sau afin până la gradul trei inclusiv cu niciuna dintre părţile implicate;
* nu deţin părţi sociale/acţiuni la capitalul social subscris al niciuneia dintre părţile implicate;
* nu am un interes personal care ar putea influenţa îndeplinirea cu obiectivitate a atribuţiilor privind examinarea proiectului de testare inovativă ce face obiectul procedurii de examinare ori angajamente cu persoane care au un interes de natură să îmi afecteze imparţialitatea în procesul de examinare;
* sau
* sunt soţ, rudă sau afin până la gradul trei inclusiv cu una dintre părţile implicate;
* deţin părţi sociale/acţiuni la capitalul social subscris al uneia dintre părţile implicate;
* am un interes personal care ar putea influenţa îndeplinirea cu obiectivitate a atribuţiilor privind examinarea proiectului de testare inovativă ce face obiectul procedurii de examinare ori angajamente cu persoane care au un interes de natură să îmi afecteze imparţialitatea în procesul de examinare;
* mă aflu în următoarea situaţie faţă de proiectul de testare inovativă ce face obiectul procedurii de examinare mai sus menţionate:

 . . . . . . . . . .

Subsemnatul(a) declar că voi informa de îndată Secretariatul Comsiei în ipoteza în care vor interveni modificări ale prezentei declaraţii faţă de data completării acesteia, pe întreaga durată a derulării procedurii de examinare.

De asemenea, declar că informaţiile furnizate sunt corecte şi complete, declaraţia fiind conformă cu realitatea, după toate cunoştinţele mele.

|  |  |
| --- | --- |
|  |  |
|  | Data . . . . . . . . . .Numele şi prenumele . . . . . . . . . .Semnătura . . . . . . . . . . |

Anexa nr.2

la Hotărârea Guvernului

nr. \_\_\_\_\_\_\_\_\_\_\_\_\_

**REGULAMENT**

**de punere în aplicare a proiectelor de testare inovativă**

**I. DISPOZIȚII GENERALE**

**Secțiunea 1**

**Scopul, obiectivele și domeniul de aplicare**

1. Scopul Regulamentului de punere în aplicare a proiectelor de testare inovativă (în continuare ‒ Regulament) constă în instituirea cadrului juridic pentru aprobarea și implementarea proiectelor de testare inovativă.
2. Prezentul Regulament stabilește:
	1. inițierea, examinarea și aprobarea proiectelor de testare inovativă;
	2. selecția pentru participarea în spațiul de testare inovativă;
	3. cerințele referitoare la Raportul anual privind inovarea în materie de reglementare în domeniul energetic elaborate de Comisia pentru spații de testare inovativă în materie de reglementare în domeniul energiei (în continuare – Comisia).
3. Prevederile prezentului Regulament contribuie la:
	1. testarea, crearea și dezvoltarea produselor, a tehnologiilor, a serviciilor, a modelelor de afaceri și a noilor abordări inovatoare în domeniul producerii, transportului, distribuției, stocării energiei din surse regenerabile, precum și în furnizarea și consumul de energie;
	2. punerea în aplicare a dispozițiilor art.2 alin.(2) Legii nr. 225/2024 privind spațiile de testare inovativă în materie de reglementare în domeniul energiei (în continuare ‒ Legea nr. 225/2024);
	3. implementarea angajamentelor asumate în cadrul tratatelor internaţionale, la care Republica Moldova este parte;
	4. crearea unei sinergii mai eficiente între politica națională privind reglementare în domeniul energiei și alte politici naționale relevante.

**Secțiunea 2**

**Cererile de aprobare a proiectelor de testare inovativă**

1. Persoanele fizice sau juridice care îndeplinesc condițiile de participare prevăzute de art. 10 din Legea nr. 225/2024 (în continuare – solicitant) pot depune o cerere individuală sau în cadrul unei forme de asociere pentru aprobarea proiectului de testare inovativă (în continuare – cererea de aprobare).
2. Cererea de aprobare se depune, pentru înregistrare, la Secretariatul Comisiei, pe suport de hârtie şi/sau în format electronic, semnată cu semnătură olografă sau semnătură electronică validă de către reprezentantul solicitantului. Documentele anexate cererii de aprobare se depun în original şi/sau în copii, certificate pentru conformitate, de către solicitant sau de reprezentanții acestuia, cu anexarea actului care atestă împuternicirile de reprezentare.
3. Modelul cererii de aprobare se aprobă prin ordin al ministrului organului central de specialitate al administrației în domeniul energeticii.
4. Pentru a fi admisibilă, cererea de aprobare include cel puţin următoarele informaţii:
	1. . numele și datele de identificare ale solicitantului (sediu, domiciliu, după caz, adresa poștală, codul fiscal, numărul înregistrării de stat, adresa de internet, dacă sunt disponibile, numele și prenumele persoanei de contact, numărul de telefon și adresa poștală și electronică ale persoanei de contact). În cazul participării într-o formă de asociere, aceste informații vor fi prezentate pentru fiecare participant în asociere;
	2. . declarație pe propria răspundere că solicitantul și, în cazul unei asocieri, toți membrii asocierii respectă următoarele cerințe legale:
	3. nu se află în procedură de insolvabilitate;
	4. nu se află într-o situație de conflict de interese în cadrul sau în legătură cu procedura în cauză;
	5. nu are/nu au antecedente penale nestinse pentru comiterea infracțiunilor contra securității publice și a ordinii publice, pentru corupere activă, corupere pasivă, spălarea banilor, munca forțată, infracțiuni împotriva umanității sau trafic de ființe umane.
	6. . denumirea proiectului de testare inovativă și o descriere succintă a acestuia;
	7. . domeniul energetic în care se va implementa proiectul de testare inovativă;
	8. . menționarea derogărilor de reglementare solicitate, cu motivarea necesității acordării derogării pentru implementarea proiectului de testare inovativă;
	9. . dimensiunea proiectului de testare inovativă, după caz, inclusiv limitările privind dimensiunea proiectului în ceea ce privește spațiul fizic alocat pentru implementarea proiectului de testare inovativă, numărul de participanți terțe părți, inclusiv consumatori sau producători, care iau parte la proiect;
	10. . descrierea succintă a strategiei de încetare a proiectului de testare inovativă și a tranziției acestuia după finalizare la sistemul general de reglementări aplicabile. Sunt luate în considerare planurile de încetare a proiectului de testare inovativă la finalul perioadei aprobate, precum și încetarea proiectului de testare inovativă datorită unor întreruperi obiectiv justificate. Aceste întreruperi obiectiv justificate pot fi, dar nu se limitează la defecțiuni sau nesustenabilitatea proiectului de testare inovativă;
	11. . justificarea succintă a eligibilității proiectului de testare inovativă ca urmare a întrunirii următoarelor criterii de eligibilitate:
	12. dimensiunea inovatoare a proiectului propus, acesta având posibilitatea de a aduce o contribuție importantă la dezvoltarea sectorului energetic, dar și a ideilor și/sau a mecanismelor de eficientizare energetică în Republica Moldova și/sau la nivel internațional;
	13. imposibilitatea implementării sau dificultatea substanțială de punere în aplicare a proiectului de testare inovativă în condițiile de reglementare existente în Republica Moldova;
	14. capacitatea proiectului de testare inovativă de a contribui la îmbunătățirea normelor de reglementare și de învățare în materie de reglementare;
	15. asigurarea protecției consumatorilor la etapa de punere în aplicare.
	16. . precizarea formelor de consiliere sau suport în ceea ce privește punerea în aplicare a Legii nr. 225/2024 de care are nevoie solicitantul din partea Comisiei sau a altor autorități ale administrației publice;
	17. . expertiza și experiența relevante în domeniul tehnic și de afaceri deținute de solicitant;
	18. . activele și resursele relevante care sunt necesare pentru implementarea acestui proiect de testare inovativă și modalitatea în care acestea vor fi procurate, după caz;
	19. . pierderea sau impactul maxim generate de riscurile previzibile ale proiectului de testare inovativă, cuantificarea riscurilor, cu includerea încălcării scenariilor de testare și impactul acestora asupra clienților și a ecosistemelor de energie electrică sau gaze, garanțiile propuse pentru a proteja consumatorii împotriva acestor riscuri.
	20. . calendarul de raportare propus pentru a urmări progresul proiectului de testare inovativă.
	21. descrierea conceptuală a proiectului cu prezentarea planului de monitorizare a implementării proiectului, respectiv indicatorii și metodologia relevantă de monitorizare.

**Secțiunea 3**

**Examinarea și aprobarea cererilor de aprobare a proiectelor de testare inovativă**

1. În cazul în care Secretariatul Comisiei constată că informaţiile, inclusiv documentele conţinute în cererea de aprobare, sunt incomplete, informează solicitantul în scris, în termen de 3 zile şi stabilește un termen de 10 zile pentru completarea cererii de aprobare.
2. Secretariatul Comisiei, cu acordul acesteia, poate permite solicitantului să depună doar o anumită parte a informaţiilor şi/sau a documentelor prevăzute de formularul de cerere de aprobare, atunci când consideră că acestea nu sunt esențiale pentru examinarea proiectului de testare inovativă. Această măsură se aplică în conformitate cu principiul proporționalității, asigurând eficiența procesului de examinare.
3. În caz în care solicitantul nu furnizează informaţiile şi documentele solicitate pentru a completa integral formularul de cerere de aprobare şi nu obţine o derogare de la această obligaţie, secretariatul Comisiei înştiinţează solicitantul asupra faptului că solicitarea depusă este inadmisibilă, neîndeplinind condiţiile prevăzute de prezentul regulament pentru a fi calificată ca cererea de aprobare.
4. După primirea tuturor informaţiilor şi documentelor prevăzute în formularul de cerere de aprobare, Secretariatul Comisiei notifică în scris solicitantul cu privire la data la care cererea de aprobare este considerată completă.
5. În vederea examinării cererii de aprobare, Secretariatul Comisiei solicită:
	1. avizele motivate ale autorităților ale administrației publice responsabile de emiterea avizelor, a aprobărilor sau a autorizațiilor în domeniul reglementat de la care solicitantul solicită derogări;
	2. opinia autorității executive a administrației publice locale pe al cărei teritoriu administrat va fi implementat proiectul cu privire la inițiativa publicată;
	3. opinia oricăror terțe părți relevante, ori de câte ori consideră că este necesar pentru soluționarea cererii de aprobare.
6. La cererea Secretariatului Comisiei:
	1. autoritățile ale administrației publice responsabile de emiterea avizelor, a aprobărilor sau a autorizațiilor în domeniul reglementat de la care solicitantul solicită derogări transmit avizele motivate cu privire la cererea de aprobare în termen de cel mult 30 de zile de la data comunicării solicitării Secretariatului Comisiei;
	2. autoritatea publică locală, pe teritoriul căreia urmează să fie implementat proiectul, transmite opinia motivată cu privire la cererea de aprobare în termen de cel mult 30 de zile de la data comunicării solicitării Secretariatului Comisiei;
	3. părțile terțe relevante transmit opinia lor motivată de la data comunicării solicitării Secretariatului Comisiei în termen de cel mult 30 de zile.
7. Pentru îndeplinirea obiectivelor Legii nr. 225/2024, Secretariatul Comisiei organizează întâlniri cu solicitanții sau participa la acestea, la cererea membrilor Comisiei sau a solicitanților în cauză.
8. În cadrul întâlnirilor dintre reprezentanţii Secretariatului Comisiei, membrii Comisiei şi solicitanții sau reprezentanţii terțelor părți interesate, autorităţilor, instituţiilor publice organizate în legătură cu examinarea cererilor de aprobare sunt întocmite procese - verbale în care sunt consemnate succint: iniţiatorul întâlnirii, participanţii la întâlnire, scopul acesteia şi aspectele discutate.
9. Procedura de examinare a cererii de aprobare poate fi făcută publică în orice mod, inclusiv pe pagina web oficială dedicată proiectelor de testare inovativă.
10. În funcție de specificul și complexitatea cererii de aprobare, Secretariatul Comisiei organizează, ori de câte ori consideră necesar, consultări publice referitoare la cererile de aprobare aflate în procedura de examinare.
11. În cazul proiectelor de testare inovativă care întră sub incidența Legii nr.86/2014 privind evaluarea impactului asupra mediului și care au un impact semnificativ asupra mediului sau asupra comunităților locale, Comisia, prin intermediul Secretariatului, organizează consultări publice, cu implicarea tuturor părților interesate relevante. Perioada de consultare publică fiind cel puțin 30 de zile.
12. Pe parcursul examinării cererilor de aprobare, la solicitarea Comisiei, Secretariatul Comsiei întocmește note cu privire la stadiul examinării cererilor de aprobare și le prezintă Comisiei, precum și orice alte documente sau materiale solicitate de Comisie.
13. Membrii Comisiei pot participa la întâlnirile organizate cu solicitanții, în scopul clarificării cererilor de aprobare. În funcţie de specificul investiţiei examinate, membrii Comisiei pot organiza întâlniri cu autorităţi ale administrației publice, instituţii publice, precum și cu orice alte părți terțe.
14. Solicitanții pot modifica și completa cererile de aprobare pe parcursul procedurii de examinare, urmare a discuțiilor și îndrumărilor primite de la Comisie și/sau Secretariatul Comisiei.
15. După primirea tuturor informațiilor necesare pentru evaluarea cererii de aprobare, Secretariatul Comisiei fixează ședința Comisiei pentru deliberare asupra cererii de aprobare în cel mult 45 de zile de la data la care cererea de aprobare a devenit completă.
16. Secretariatul Comisiei întocmește o notă internă referitoare la cererea de aprobare. Nota Secretariatului Comisiei, împreună cu toate documentele referitorare la cererea de aprobare, se înaintează Comisiei nu mai târziu de 7 zile înainte de ședința Comisiei cu privire la o cerere de aprobare.
17. Comisia analizează și dezbate în ședință cererea de aprobare şi emite, după caz:
	1. o recomandare preliminară de autorizare a proiectului de testare inovativă, în cazul în care solicitarea îndeplinește criteriile prevăzute la art. 3, art.10 și art.11 din Legea nr. 225/2024;
	2. o hotărâre de restituire a solicitării la Secretariatul Comisiei pentru o analiză suplimentară, indicând aspectele care trebuie analizate, repectiv avizele și opiniile care trebuie solicitate în mod suplimentar, precum și un termen de recomandare cu privire la îndeplinirea deciziei sale de către Secretariatul Comisiei.
18. Secretariatul Comisei comunică solicitantului deciziile adoptate de Comisie în cel mult 5 zile de la data adoptării acestora.
19. În cazul emiterii de către Comisie a unei recomandări preliminare pentru autorizarea proiectului de testare inovativă, organul central de specialitate al autorităților administrației publice în domeniul energeticii pregătește documentele necesare pentru adoptarea unei hotărâri de Guvern cu privire la proiectul de testare inovativă.

**Secțiunea 4**

**Hotărârile de Guvern referitoare la proiectele de testare inovativă**

1. În cazul în care Comisia emite o recomandare de aprobare sau de respingere a proiectului de testare inovativă, aceasta este transmisă Guvernului de către organul central de specialitate al autorităților administrației publice în domeniul energeticii.
2. Proiectul Hotărârii Guvernului este elaborat de către organul central de specialitate al autorităților administrației publice în domeniul energeticii care poate consulta, în acest scop, solicitantul sau orice altă terță parte relevantă.
3. După definitivare, proiectul de Hotărâre a Guvernului se prezintă Comisiei și solicitantului pentru consultare.
4. Secretariatul Comisiei include pe ordinea de zi a următoarei ședințe dezbaterea proiectului de Hotărâre a Guvernului. Ședința Comisiei se desfășoară cu participarea reprezentanților solicitantului, care comunică în mod oficial acordul pentru continuarea proiectului de testare inovativă în condițiile prevăzute în proiectul de hotărâre a Guvernului.
5. Acordul se consemnează într-un proces-verbal semnat de solicitant, în baza căruia Comisia votează emiterea recomandării finale către Guvern pentru a aproba proiectul de testare inovativă.
6. În cazul în care solicitantul nu comunică acordul de a continua proiectul de testare inovativă în condițiile prezentate în proiectul de Hotărâre a Guvernului sau dacă Comisia respinge prevederile acestuia, organul central de specialitate al autorităților administrației publice în domeniul energeticii poate introduce modificările propuse de solicitanți și/sau de Comisie, reluând procesul de consultare interguvernamentală prevăzut la pct.27 – 31. În cadrul ședințelor Comisiei, se organizează consultări cu solicitantul sau cu orice părți terțe relevante, ori de câte ori este necesar, pentru a obține acordul solicitantului și/sau majoritatea calificată a membrilor Comisiei pentru a recomanda Guvernului să aprobe proiectul de testare inovativă.
7. După finalizarea procedurii de consultare interguvernamentală, în cazul în care solicitantul comunică acordul de a continua proiectul de testare inovativă în condițiile prevăzute în proiectul de Hotărâre a Guvernului, iar Comisia aprobă prevederile acestuia prin vot cu majoritatea simplă, organul central de specialitate al autorităților administrației publice în domeniul energeticii transmite Guvernului proiectul de Hotărâre Guvernului fără întârziere.
8. Hotărârile Guvernului
	1. Guvernul adoptă o hotărâre de aprobare a punerii în aplicare a proiectului de testare inovativă, în cazul în care cererea de aprobare îndeplinește criteriile prevăzute la art. 3, art.10, art.11 și art.15 din Legea nr. 225/2024, cu menționarea considerentelor care au condus la această Hotărâre.
	2. Guvernul adopta o hotărâre de respingere punerii în aplicare a proiectului de testare inovativă, în cazul în care cererea de aprobare nu îndeplinește criteriile prevăzute la art. 3, art.10, art.11 și art.15 din Legea nr. 225/2024, cu menționarea considerentelor care au condus la această Hotărâre.
9. Hotărârea Guvernului de aprobare a punerii în aplicare a proiectului de testare inovativă va cuprinde cel puţin următoarele elemente:
	1. persoana fizică sau juridică, titularii drepturilor și obligațiilor de a participa la testele efectuate în cadrul unui proiect de testare inovativă în condițiile Hotărârii de Guvern (în continuare – participantul sau participanții);
	2. domeniul de aplicare al proiectului de testare inovativă pentru care sunt acordate derogări temporare de la cadrul de reglementare aplicabil;
	3. derogările temporare de la cadrul de reglementare aplicabil de care beneficiază proiectul de testare inovativă, conform anexei Legii nr. 225/2024;
	4. termenul pentru care sunt prevăzute derogările de la cadrul de reglementare aplicabil de care beneficiază proiectul de testare inovativă;
	5. limitări ale derogărilor de la cadrul de reglementare aplicabil de care beneficiază proiectul de testare inovativă. Acestea pot fi, dar fără a se limita la, limitări geografice, cantitative sau de altă natură;
	6. măsuri suplimentare de supraveghere, control și verificare, în vederea respectării prevederilor proiectului, precum și asigurarea protecției consumatorilor;
	7. obligații cu privire la comunicarea de date și informații referitoare la proiectul de testare inovativă și rezultatele obținute pe parcursul desfășurării acestuia, precum și alte informații către Comisie și Secretariatul Comisiei, în scopul învățării în materie de reglementare, inclusiv frecvența cu care aceste date și informații sunt comunicate;
	8. obligații cu privire la întocmirea și comunicarea unor rapoarte intermediare privind proiectul de testare inovativă în conformitate cu un calendar prestabilit;
	9. sancțiunile aplicabile în caz de încălcare a prevederilor Hotărârii de Guvern, inclusiv a prevederilor alin.(4) art.23 din Legea nr. 225/2024;
	10. orice alte dispoziții necesare în vederea implementării proiectului de testare inovativă, după caz.

**Secțiunea 5**

**Monitorizarea proiectelor de testare inovativă**

1. Monitorizarea și verificarea activităților desfășurate în cadrul spațiului de testare inovativă se realizează în conformitate cu dispozițiile legale aplicabile, cu excepția derogărilor de la cadrul de reglementare aplicabil, acordate specific proiectului de testare inovativă.
2. Comunicarea de date și informații referitoare la proiectul de testare inovativă și rezultatele obținute pe parcursul desfășurării acestuia se realizează de către participanți, în conformitate cu prevederile Hotărârii de Guvern de aprobare a proiectului de testare inovativă.
3. Particpantul prezintă rapoartele intermediare privind proiectul de testare inovativă în conformitate cu Hotărârea de Guvern de aprobare a proiectului de testare inovativă.
4. Raportul intermediar privind proiectul de testare inovativă include:
	1. stadiul de implementare al proiectului;
	2. o sinteză a datelor colectate în cadrul procesului de monitorizare;
	3. măsurile implementate de protejare a consumatorilor, după caz;
	4. rezultatele preliminare ale proiectului;
	5. propuneri motivate pentru modificarea legislației în vederea desfășurării proiectului sau integrării inovațiilor pe piața națională în cadrul sistemului general de reglementare;
	6. alte informații relevante pentru proiect, după caz.
5. Secretariatul Comisiei, sub îndrumarea acesteia, este responsabil de colectarea și gestionarea evidenței informațiilor prevăzute la pct.39.
6. Secretariatul Comisiei solicită participanților toate informațiile și clarificările necesare în termen de 10 zile pentru furnizarea acestora, după caz.
7. În scopul îndeplinirii atribuțiilor de monitorizare și verificare, Secretariatul Comisiei efectuează inspecții în conformitate cu prevederile pct.35-39 din Regulamentul privind organizarea și funcționarea Comisiei pentru spații de testare inovativă în materie de reglementare în domeniul energiei, conform anexei nr.1.
8. Pe durata implementării proiectului de testare inovativă, participanții sunt obligați să raporteze imediat orice risc neprevăzut sau situație de criză. Participantul aflat într-un astfel de caz va suspenda de îndată implementarea proiectului de testare inovativă până la comunicarea deciziei Comisiei. Comisia va organiza de urgență o ședință pentru evaluarea riscurilor și pentru a decide:
	1. suspendarea a proiectului până la eliminarea riscurilor, după caz;
	2. implementarea unor măsuri corective obligatorii;
	3. informarea publicului și a părților afectate despre riscurile identificate și măsurile întreprinse.

**Secțiunea 6**

**Evaluarea rezultatelor finale ale proiectului de testare inovativă**

1. În termen de 30 de zile de la încheierea sau încetarea proiectului de testare inovativă, participantul comunică Secretariatului Comisiei raportul final de evaluare a rezultatelor proiectului de testare inovativă, în conformitate cu dispozițiile art.32 din Legea nr. 225/2024.
2. Raportul final de evaluare a rezultatelor proiectului de testare inovativă include:
	1. o sinteză a datelor colectate în cadrul implementării proiectului de testare inovativă;
	2. măsurile implementate de protejare a consumatorilor, după caz;
	3. rezultatele finale ale proiectului de testare inovativă;
	4. propuneri motivate pentru modificarea legislației în vederea desfășurării proiectului sau integrării inovațiilor pe piața națională în cadrul sistemului general de reglementare;
	5. alte informații relevante pentru proiect, după caz.
3. Participantul poate include în raportul final de evaluare a rezultatelor proiectului de testare inovativă propuneri motivate de modificare a legislației pentru a permite continuarea proiectului sau introducerea inovațiilor pe piața națională în cadrul sistemului general de reglementare.
4. Secretariatul Comisiei solicită participantului să modifice raportul final de evaluare a rezultatelor proiectului de testare inovativă în cazul în care acest document nu oferă o analiză cuprinzătoare a activităților desfășurate pe durata proiectului, a concluziilor lui și a măsurilor propuse pentru implementarea ulterioară a rezultatelor în cadrul de reglementare, impunând un termen rezonabil.
5. În baza recomandărilor prezentate de Secretariatul Comisiei, cu consultarea Agenției Naționale pentru Reglementare în Energetică, a organului central de specialitate al autorităților administrației publice în domeniul energeticii, precum și a altor părți terțe relevante, Comisia dezbate raportul final de evaluare a rezultatelor proiectului de testare inovativă în ședința sa.

**Secțiunea 7**

**Prelungirea perioadei de testare**

1. În cazul în care, pe parcursul implementării proiectului de testare inovativă, se constată necesitatea prelungirii perioadei de testare, durata punerii în aplicare a proiectului se prelungește cu o perioadă de maximum 5 ani. Participantul solicită prelungirea duratei proiectului de testare inovativă cu cel puțin 3 luni înainte de expirarea acestuia și furnizează Comisiei toate informațiile necesare pentru a susține și motiva cererea de prelungire.
2. Cererea de prelungirea duratei proiectului de testare inovativă se depune, în vederea înregistrării, la Secretariatul Comisiei pe hârtie şi/sau în format electronic, cererea fiind semnată cu semnătură olografă sau semnătură electronică validă de către reprezentantul solicitantului. Documentele anexate cererii de aprobare se prezintă în original şi/sau în copii, copiile fiind certificate, pentru conformitate, de către solicitant sau prin intermediul reprezentanților, cu prezentarea actului ce atestă împuternicirile de reprezentare.
3. În baza notei motivate întocmită de Secretariatul Comisiei, Comisia analizează și dezbate această cerere în ședință. În cadrul ședinței Comisiei, participantul poate fi invitat să participe pentru a oferi orice informații și clarificări necesare.
4. Comisia adoptă:
	1. o decizie de respingere a cererii de prelungire a duratei proiectului de testare inovativă, în cazul în care cererea de prelungire nu este justificată;
	2. o recomandare de prelungirea duratei proiectului de testare inovativă, în cazul în care cererea de prelungire este justificată.
5. În cazul în care Comisia emite o recomandare de prelungire a duratei proiectului de testare inovativă, organul central de specialitate al autorităților administrației publice în domeniul energeticii elaborează documentele necesare pentru adoptarea unei Hotărâri de Guvern cu privire la aprobarea proiectului de testare inovativă.
6. Prelungirea duratei unui proiect de testare inovativă este aprobată dacă se îndeplinesc cumulativ următoarele condiții:
	1. proiectul nu a cauzat riscuri majore pentru consumatori sau pentru rețeaua energetică; și
	2. există o justificare tehnică și/sau economică validă privind necesitatea continuării testării pentru atingerea obiectivelor.
7. Adoptarea Hotărârii de Guvern cu privire la prelungirea duratei proiectului de testare inovativă se face cu respectarea dispozițiilor pct 27 – 35.

**Secțiunea 8**

**Modificări substanțiale ale proiectelor de testare inovativă**

1. În cazul în care participantul intenționează să aducă modificări substanțiale produsului, serviciului sau inovațiilor aflate în proces de experimentare pe parcursul proiectului de testare inovativă, participantul comunică Secretariatului Comisiei acest lucru cu cel puțin 3 luni în avans.
2. Participantul furnizează Secretariatului Comisiei toate informațiile cunoscute cu privire la modificările planificate, impactul acestora și motivele care le justifică.
3. Participantul continua să testeze produsul, serviciul sau inovațiile din cadrul proiectului de testare inovativă pe durata examinării cerererii de modificare de către Comisie, cu excepția cazului în care aceasta comunică în mod expres participantului o decizie de a interzicere temporară a implementarii modificărilor până la adoptarea unei Hotărâri de Guvern. În cazul în care modificarea proiectului de testare inovativă conduce la situații reglementate de dispozițiile pct.43, participantul va suspenda imediat implementarea proiectului respectiv și va respecta obligațiile prevăzute de dispozițiile pct.43.
4. În vederea examinării cererii de modificare a proiectului de testare inovativă, Secretariatul colectează toate informațiile, în conformitate cu prevederile Secțiunii 3.
5. În baza notei motivate întocmită de Secretariatul Comisiei, Comisia analizează și examinează cererea de modificare a proiectului de testare inovativă în ședință. În cadrul ședinței Comisiei, participantul poate fi invitat să participe pentru a oferi orice informații și clarificări necesare.
6. Comisia adoptă:
	1. o recomandare de respingere a cererii de modificare a proiectului de testare inovativă, în cazul în care cererea de prelungire nu este justificată;
	2. o recomandare de aprobare a cererii de modificare a proiectului de testare inovativă în cazul în care cererea de modificare este justificată.
7. În cazul în care Comisia emite o recomandare cu privire la modificarea proiectului de testare inovativă, organul central de specialitate al autorităților administrației publice în domeniul energeticii elaborează documentele necesare pentru adoptarea unei Hotărâri de Guvern cu privire la modificarea proiectului de testare inovativă.
8. Adoptarea Hotărârii de Guvern cu privire la modificare a proiectului de testare inovativă este conformă cu prevederile pct. 27 – 35.
9. În cazul în care, pe parcursul funcționării sale, proiectul de testare inovativă nu mai îndeplinește una dintre condițiile de eligibilitate prevăzute la art. 3 alin. (1) din Legea nr. 225/2024, sunt încălcate condițiile prevăzute în hotărârea de aprobare sau prevederile actelor normative care reglementează sectorul energetic aplicabile activităților desfășurate sau în cazul în care există o amenințare cu privire la interesul public ori la siguranța consumatorilor, organul central de specialitate obligă participantul să remedieze, în termen de 15 zile de la data notificării, încălcările sau deficiențele identificate.
10. Participantul informează Secretariatului Comisiei imediat ce ia cunoștință de împrejurările prevăzute la pct.64, furnizând toate detaliile cunoscute, suspendând, totodată implementarea proiectului respectiv.
11. Comisia notifică solicitantul imediat ce ia cunoștință de împrejurările prevăzute la pct.64, informându-l despre încălcările sau deficiențele identificate.
12. Secretariatul Comisiei poate solicita orice informație necesară clarificării situațiilor prevăzute la pct.64, acordând un termen rezonabil de răspuns, solicitantului sau oricări terțe părți relevante.
13. Secretariatul Comisiei informează de îndată Comisia cu privire la aspectele examinate și va efectua analiza sa sub îndrumarea Comsiei.
14. La recomandarea Comisiei, organul central de specialitate obligă prin ordin participantul să remedieze, în termen de 15 zile de la data notificării, încălcările sau deficiențele identificate.
15. Participantul poate, pe tot parcursul examinării împrejurărilor prevăzute la pct.64, să participe la întâlniri cu Comisia și Secretariatul Comsiei, să depună adrese sau memorii cu privire la aspectele examinate.
16. În cazul în care participantul nu remediază neregulile sau deficiențele identificate în termenul prevăzut la pct.69, Secretariatul Comisiei poate să continue analiza încălcărilor sau deficiențele identificate, precum și a remediilor cele mai eficiente. În acest scop, se aplică prevederile pct.66 și pct.67.
17. Pe baza analizei pregătite de Secretariatul Comisiei și a documentelor de la dosarul cauzei Comisia analizează și dezbate în ședință, cu ascultarea participantului, şi va emite, după caz, o recomandare de continuare a implementării proiectului, impunând remediile adecvate, în cazul în care implementarea proiectului poate fi efectuată fără a aduce atingere interesului public și protecției consumatorilor, sau de retragerea, în termen de 30 de zile de la data expirării termenului prevăzut la pct.69, a dreptului participantului de a pune în aplicare proiectul de testare inovativă în spațiul de testare inovativă.
18. După consultarea recomandării Comisiei organul central de specialitate, poate:
	1. propune Guvernului retragerea, în termen de 30 de zile de la data expirării termenului prevăzut la pct.69, a dreptului participantului de a pune în aplicare proiectul de testare inovativă în spațiul de testare inovativă, în măsura în care încălcările sau deficiențele identificate fac imposibilă implementarea proiectului de testare inovativă; sau
	2. propune Guvernului menținerea dreptului participantului de a pune în aplicare proiectul de testare inovativă în spațiul de testare inovativă, impunând remediile adecvate, în măsura în care implementarea proiectului poate fi efectuată fără a aduce atingere interesului public și protecției consumatorilor.
19. Guvernul emite, după caz, o hotărâre:
	1. de retragere, în termen de 30 de zile de la data expirării termenului prevăzut la pct.69, a dreptului participantului de a pune în aplicare proiectul de testare inovativă în spațiul de testare inovativă, în măsura în care încălcările sau deficiențele identificate fac imposibilă implementarea proiectului de testare inovativă; sau
	2. de menținere a dreptului participantului de a pune în aplicare proiectul de testare inovativă în spațiul de testare inovativă, impunând remediile adecvate, în măsura în care implementarea proiectului poate fi efectuată fără a aduce atingere interesului public și protecției consumatorilor.

**Secțiunea 9**

**Furnizarea de informații false**

1. În cazul în care participantul furnizează informații false, inexacte sau incomplete în vederea aprobării și monitorizării implementării proiectului de testare inovativă, Comisia va notifica participantului, de îndată ce ia cunoștință de aceste împrejurări, deficiențele identificate.
2. Secretariatul Comisiei solicită orice informație necesară clarificării situațiilor prevăzute la pct.75, acordând un termen rezonabil de răspuns, solicitantului sau oricări terțe părți relevante.
3. Secretariatul Comisiei informează de îndată Comisia cu privire la aspectele examinate și va efectua analiza sa sub îndrumarea Comsiei.
4. La recomandarea Comisiei, organul central de specialitate obligă prin ordin participantul să remedieze, în termen de 15 zile de la data notificării, deficiențele identificate.
5. Participantul poate, pe tot parcursul examinării împrejurărilor prevăzute la pct.75, să participe la întâlniri cu Comisia și Secretariatul Comsiei, să depună adrese sau memorii cu privire la aspectele examinate.
6. În cazul în care participantul nu remediază neregulile sau deficiențele identificate în termenul prevăzut la pct.78, Secretariatul Comisiei poate să continue analiza deficiențelor identificate, precum și a remediilor cele mai eficiente. În acest scop, se aplică prevederile pct.76.
7. Pe baza analizei pregătite de Secretariatul Comisiei și a documentelor de la dosarul cauzei, Comisia analizează și dezbate în ședință, cu ascultarea participantului, şi va emite, după caz, o recomandare de continuare a implementării proiectului, impunând remediile adecvate, în cazul în care implementarea proiectului poate fi efectuată fără a aduce atingere interesului public și protecției consumatorilor, sau de retragerea, în termen de 30 de zile de la data expirării termenului prevăzut la pct.78, a dreptului participantului de a pune în aplicare proiectul de testare inovativă în spațiul de testare inovativă.
8. După consultarea recomandării Comisiei organul central de specialitate, poate:
	1. propune Guvernului retragerea, în termen de 30 de zile de la data expirării termenului prevăzut la pct.78, a dreptului participantului de a pune în aplicare proiectul de testare inovativă în spațiul de testare inovativă, în măsura în care deficiențele identificate fac imposibilă implementarea proiectului de testare inovativă; sau
	2. propune Guvernului menținerea dreptului participantului de a pune în aplicare proiectul de testare inovativă în spațiul de testare inovativă, impunând remediile adecvate, în măsura în care implementarea proiectului poate fi efectuată fără a aduce atingere interesului public și protecției consumatorilor.
9. Guvernul emite, după caz, o hotărâre:
	1. de retragere, în termen de 30 de zile de la data expirării termenului prevăzut la pct.78, a dreptului participantului de a pune în aplicare proiectul de testare inovativă în spațiul de testare inovativă, în măsura în care deficiențele identificate fac imposibilă implementarea proiectului de testare inovativă; sau
	2. de menținere a dreptului participantului de a pune în aplicare proiectul de testare inovativă în spațiul de testare inovativă, impunând remediile adecvate, în măsura în care implementarea proiectului poate fi efectuată fără a aduce atingere interesului public și protecției consumatorilor.

**Secțiunea 10**

**Consiliere și suport**

1. În cazul în care participanții, solicitanții sau potențialii solicitanți solicită consiliere și suport, Comisia, pe baza recomandărilor Secretariatului Comisiei, emite o adresă de consiliere prin intermediul Secretariatului sau sub forma unei scrisori de îndrumare, în măsura în care acest lucru este compatibil cu prioritățile sale de aplicare a prevederilor Legii nr. 225/2024.

**Secțiunea 11**

**Procedura de selecție pentru participarea în spațiul**

**de testare inovativă**

1. Guvernul, la inițiativa organului guvernamental central de specialitate al autorităților administrației publice în domeniul energeticii , poate lansa apeluri de selecție tematice pentru proiecte de testare inovativă, care pot avea un domeniu de aplicare mai extins decât proiectele individuale de testare inovativă și care corespund obiectivelor strategice și nevoilor de schimbare din sectorul energetic identificate de organul central de specialitate al autorităților administrației publice în domeniul energeticii, de Agenția Națională pentru Reglementare în Energetică și de către Guvern.
2. În vederea lansării apelurilor de selecție tematice pentru proiecte de testare inovativă, organul central de specialitate al autorităților administrației publice în domeniul energeticii va pregăti proiecte de Hotărâri de Guvern cu consultarea oricărei terțe părți relevante.
3. Proiectele de Hotărâri de Guvern referitoare la apeluri de selecție tematice pentru proiecte de testare inovativă sunt prezentate spre examinare Comisiei, care decide în ședințele sale fie respingerea, fie recomandarea aprobării apelurilor de selecție tematice pentru proiecte de testare inovativă. În cazul unei decizii de recomandare a aprobării apelurilor de selecție tematice pentru proiecte de testare inovativă, proiectul de Hotărâri de Guvern este transmis Guvernului spre aprobare.
4. Proiectul de Hotărâre de Guvern este elaborat de către organul central de specialitate al autorităților administrației publice în domeniul energeticii.
5. Guvernul va adopta o Hotărâre de lansare a apelului de selecție tematică pentru proiecte de testare inovativă care va cuprinde cel puţin următoarele elemente:
	1. persoana fizică sau juridică, respectiv persoanele fizice sau juridice care pot fi titularii drepturilor și obligațiilor de a participa la testele efectuate în cadrul unui proiect de testare inovativă în condițiile hotărârii de guvern;
	2. domeniul de aplicare al proiectelor de testare inovativă pentru care sunt acordate derogări temporare de la cadrul de reglementare aplicabil;
	3. menționarea derogărilor temporare de la cadrul de reglementare aplicabil de care beneficiază proiectul de testare inovativă, conform anexei Legii nr. 225/2024;
	4. termenul maxim pentru care sunt prevăzute derogările de la cadrul de reglementare aplicabil de care pot beneficia proiectele de testare inovativă;
	5. limitări ale derogărilor de la cadrul de reglementare aplicabil de care pot beneficia proiectele de testare inovativă. Acestea pot fi, dar fără a se limita la, limitări geografice, cantitative sau de altă natură;
	6. măsuri suplimentare de supraveghere, control și verificare, în vederea respectării prevederilor apelului de proiecte de testare inovativă, precum și măsuri de asigurare a protecției consumatorilor;
	7. obligații generale cu privire la comunicarea de date și informații referitoare la proiectul de testare inovativă și rezultatele obținute pe parcursul desfășurării acestora, precum și alte informații către Comisie și Secretariatul Comisiei, în scopul învățării în materie de reglementare, inclusiv frecvența cu care aceste date și informații vor fi comunicate;
	8. obligații cu privire la întocmirea și comunicarea unor rapoarte intermediare privind proiectele de testare inovativă în conformitate cu un calendar prestabilit;
	9. sancțiunile aplicabile în caz de încălcare a prevederilor Hotărârii de Guvern, inclusiv a prevederilor alin.(4) art.23 din Legea nr. 225/2024;
	10. orice alte dispoziții necesare în vederea implementării proiectelor de testare inovativă, după caz.
6. După aprobarea Hotărârii de Guvern de lansare a apelului de selecție tematică pentru proiecte de testare inovativă, Secretariatul Comisiei publică pe pagina de internet dedicată proiectelor de testare inovativă descrierea apelului de selecție tematică pentru proiecte de testare inovativă, cerințele aplicabile solicitanților și proiectelor de testare inovativă, informațiile și documentele care trebuie depuse și modalitatea prin care are loc depunerea cererilor de aprobare de către solicitanți individuali.
7. Cererile de aprobare sunt examinate și soluționate în conformitate cu prevederile pct. 8 – 35.
8. Hotărârile de Guvern prevăzute în Regulament pot fi contestate în instanță de contencios administrativ, conform prevederilor art.20 și art.189-195 din Codul Administrativ nr.116/2018. Instanţa de judecată are dreptul să dispună suspendarea acestor hotărâri, în conformitate cu prevederile art.277 și art.278 din Codul de Procedură civilă nr.225/2003.

**Secțiunea 12**

**Raportul anual**

1. Raportul anual privind inovarea în materie de reglementare în domeniul energetic este elaborat de Comisie, cu spijinul Secretariatului Comisiei și dezbătut în vederea aprobării de către Comisie în cadrul ședințelor sale, în conformitate cu prevederile art. 33 din Legea 225/2024.
2. Raportul anual trebuie să conțină următoarele informații:
	1. date privind cererile de aprobare de proiecte de testare inovativă, statistici cu privire la acestea, date cu privire la proiectele de testare inovativă aflate în curs de implementare, respectiv finalizate, precum și alte date și informații privind activitățile desfășurate în spațiile de testare inovativă în materie de reglementare în domeniul energiei, considerate utile;
	2. descrierea succintă a concluziilor cu privire la învățarea în materie de reglementare din implementarea proiectelor de testare inovativă și a altor activități desfășurate în spațiile de testare inovativă în materie de reglementare în domeniul energiei;
	3. recomandări cu privire la modificări ale reglementărilor din sectorul energetic pe baza rezultatelor activităților desfășurate în spațiile de testare inovativă în materie de reglementare în domeniul energiei în cursul anului calendaristic anterior întocmirii raportului.